A batalla d'a Montanya Blanca ye o nombre d'una batalla escaicita o 8 de noviembre de 1620 en Bílá Hora (Bohemia), hue un vico de Praga en a Republica Checa, en o marco d'a Guerra d'as Trenta Anyatas y en a quala luitoron d'una man protestants nominalment d'o Reino de Bohemia (encara que yeran mercenarios bohemios, alemans, hungaros y austriacos) mandatos por Cristián I d'Anhalt-Bernburg y Jindrich Matyas Thurn; y d'atra man catolicos nominalment d'o Sacro Imperio Román Chermanico, d'a Liga Catolica y d'a Monarquía Hispanica (encara que bi heba imperials, castellans, flamencos d'os Países Baixos espanyols y polacos lisowczycy, con quantos mercenarios) mandatos por Carlos Buenaventura de Longueval y Chuan t'Serclaes de Tilly. Gábor Bethlen, prencipe de Transilvania, heba ninviato tropas de caballería en aduya d'os protestants, pero plegoron tarde en a batalla. Uno d'os puntos claus ta o densenvolique d'a batalla se trobó en o feito que os mercenarios a o servicio d'os bohemios no heban cobrau o suyo salario.